Nr. 10977/12.01.2021

# **PROIECT**

# **ACTUALIZARE DECIZIA ETAPEI DE ÎNCADRARE**

## Nr. 8892 din 21.01.2020

Ca urmare a solicitării de emitere a actualizării deciziei etapei de încadrare adresate de Primăria comunei Ogrezeni cu sediul în Com. Ogrezeni, jud. Giurgiu, înregistrată la APM Giurgiu cu nr. 10977/08.12.2020, în baza:

* **Legii nr. 292/2018** privind evaluarea impactului anumitor proiecte publice şi private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Giurgiu decide, ca urmare a desfăşurării şedinţei Comisiei de Analiză Tehnică din data de 14.12.2020, nesolicitarea raportului la evaluarea impactului asupra mediului și nici a studiului de evaluare adecvată şi actualizarea deciziei etapei de încadrare nr. 8892/21.01.2020, emisă pentru proiectul **“Înființare distribuție de gaze naturale în comuna Ogrezeni cu satele aparținătoare Ogrezeni și Hobaia, jud. Giurgiu**” propus a se realiza în comuna Ogrezeni, judeţul Giurgiu,cu precizarea schimbării denumirii proiectului.

 Justificarea prezentei decizii:

**Motivul actualizării –** schimbarea denumirii proiectului în “**Dezvoltarea rețelelor inteligente de distribuție a gazelor naturale în comuna Ogrezeni, județul Giurgiu**”.

Proiectul „**Dezvoltarea rețelelor inteligente de distribuție a gazelor naturale în comuna Ogrezeni, județul Giurgiu**” - are ca obiect lucrări pentru alimentarea cu gaze naturale a comunei Ogrezeni.

Specificul proiectului este distribuția gazelor naturale prin conducte în regim de presiune medie și redusă presiune către consumatorii casnici și cei non-casnici în comuna Ogrezeni.

CONDIŢIILE DE REALIZARE A PROIECTULUI:

* respectarea legislaţiei de mediu în vigoare;
* respectarea prevederilor deciziei etapei de încadrare nr. 8892/21.01.2020;
* respectarea legislaţiei de mediu în vigoare şi a actelor normative ce vor apărea ulterior eliberării prezentei;
* respectarea condiţiilor impuse prin actele de reglementare obţinute de la celelalte instituţii abilitate;
* să permită accesul reprezentanţilor autorităţii de mediu în incinta obiectivului şi să pună la dispoziţia acestora toate documentele clarificatoare privind protecţia mediului;
* deşeurile generate pe amplasament în timpul realizării investiţiei se vor colecta şi vor fi gestionate de unităţi abilitate;
* este interzisă incinerarea deşeurilor şi evacuarea acestora direct pe sol, în cursurile de suprafaţă, în subteran şi în sistemele de canalizare;
* anunţarea A.P.M. Giurgiu când apar elemente noi neprecizate în documentaţie în vederea revizuirii prezentului act, înaintea executării modificărilor proiectului;
* anunţarea A.P.M. Giurgiu în maxim două ore în cazul când apar situaţii deosebite care ar putea să afecteze mediul înconjurător;
* la finalizarea investiţiei se vor reface spaţiile afectate prin realizarea proiectului şi se vor reda circuitului economic, inclusiv căile rutiere şi pietonale;
* respectarea prevederilor H.G. nr. 1061/2008 privind transportul deşeurilor periculoase şi nepericuloase pe teritoriul României;
* proiectul nu se va implementa pe teritoriul ariilor naturale protejate de interes național și/sau comunitar de la nivelul județului;
* prevederile Ord. nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice cu modificările și completările ulterioare;
* prevederile Ord. nr. 19/2010 pentru aprobarea Ghidului metodologic privind evaluarea adecvată a efectelor potențiale ale planurilor sau proiectelor asupra ariilor naturale protejate de interes comunitar;
* prevederile Legii nr. 292/2018 privind evaluare impactului anumitor proiecte publice și private asupra mediului;

 Prezenta decizie poate fi contestată în conformitate cu prevederile Legii nr. 292/2018 şi ale Legii contenciosului administrativ nr. 554/2004, cu modificările şi completările ulterioare.

DIRECTOR EXECUTIV, ŞEF SERVICIU AVIZE,

 JUR. IOANA POPESCU ACORDURI, AUTORIZAŢII,

 ING. NEGOIŢĂ DĂNUŢ

 ÎNTOCMIT,

 ING. PÎRJOALĂ JENEL